b'\n_START_ARTICLE_\nSloga\n_START_SECTION_\nKratka predstavitev zgodovine\n_START_PARAGRAPH_\nPoizkusi za vzpostavitev nacionalne platforme za razvojno sodelovanje in humanitarno pomo\xc4\x8d segajo v leto 2002, ko se je oblikovala neformalna delovna skupina. Decembra 2005 je pri\xc5\xa1lo do formalizacije delovanja neformalne delovne skupine z ustanovitvijo platforme Sloga. V letu 2006 je Sloga postala polnopravna \xc4\x8dlanica Evropske platforme za razvojno sodelovanje CONCORD, kot 23 nacionalna platforma, v letu 2008 pa polnopravna \xc4\x8dlanica evropske mre\xc5\xbee Eurostep. S pomo\xc4\x8djo Concorda, Trialoga in Eurostep je platforma SLOGA vzpostavila tesno sodelovanje z ostalimi Evropskimi nacionalnimi platformami za podro\xc4\x8dje razvojnega sodelovanja.\n_START_SECTION_\nPodro\xc4\x8dja aktivnosti\n_START_PARAGRAPH_\nOsnovna naloga platforme SLOGA je spremljanje in aktivno sodelovanje pri oblikovanju, izvajanju in vrednotenju slovenske in evropske politike mednarodnega razvojnega sodelovanja, s ciljem zagovarjanja javnega interesa na podro\xc4\x8dju socialne uravnote\xc5\xbeenosti in odgovornosti, spo\xc5\xa1tovanja \xc4\x8dlovekovih pravic, enakih mo\xc5\xbenosti, izobra\xc5\xbeevanja, solidarnosti, trajnostnega razvoja in ve\xc4\x8djega vklju\xc4\x8devanja ranljivih dru\xc5\xbebenih skupin v odlo\xc4\x8devalske procese v okviru razvojnega sodelovanja. V ta namen platforma SLOGA sodeluje s politi\xc4\x8dnimi odlo\xc4\x8devalci in predstavniki slovenskih medijev.'